Odense Adresse-Contoirs Efterretninger, 1845-03-07
J Anledning af at det kgl. danske Cancellie i Skrivelse til Stiftamtet af 20 Juli d. A. har yttret, at Collegiet ansaae det rettest, at en paatænkt Licitation af Natural=Jndqvartering i Odense, hvorover Communalbestyrelsen allerede under 30 Novbr. f. A. havde gjort Jndstilling, og hvortil den havde forfattet Conditioner, som med tilhørende Tegninger bleve forelagte høibemeldte Collegium til Approbation, stilles i Bero indtil en ny Anordning angaaende Natural=Jndqvarteringen emanerede, med mindre det maatte foretrækkes, at Licitationen afholdes under betingelse af Forandring, naar den nye Anordning udkommer, men iøvrigt i Henhold til de angaaende Jndqvarteringen nu gjældende Bestemmelser og saaledes, at navnligen Communen ikke paatager sig den i bemeldte Conditioner omhandlede Garantie; - fremdeles i Anledning af Hs. Kgl. Høih. Gouverneurens Skrivelse af 18 August d. A., hvori der forlanges Erklæring fra Communalbestyrelsen angaaende hvad den nu videre agter at foretage sig med Hensyn til Jndqvarteringen, havde Communalbestyrelsen gjort denne Sag til Gienstand for en nøiagtig og alsidig Overveielse. Den kom derved til det Resultat, som ogsaa Jndqvarteringscommissionen har anseet for det rigtige, at der ikke desto mindre bør gjøres et Forsøg paa at bortlicitere Natural-Jndqvarteringen, idetmindste en Deel deraf, da det ikke paa anden Maade skjønnes muligt, for Tiden at standse de hyppige Klager, der indløbe, paa den ene Side fra Borgerne over uforholdsmæssig Byrde af Jndqvarteringen, og paa den anden Side fra det heri Byen garnisonerende Regiment over Qvarterers og Staldes slette Beskaffenhed. Ligesom det nu vedtoges, at Licitationen skal fremmes, overeensstemmende med det kongelige danske Cancellies Resolution uden Garantie af Communen i et længere Aaremaal, og i Henhold til de Bestemmelser, den nu gjældende Jndqvarterings=Anordning indeholder, saaledes blev det besluttet, foreløbig at indskrænke Licitationen til den Deel af Jndqvartering af Mandskab og Heste, som enten vedkommende Beqvarterede ønske anbragt paa denne Maade, fordi den af en eller anden Grund er dem besværlig, eller for hvilken der hos de Beqvarterede ikke findes saadanne Qvarterer eller Stalde, som Jndqvarteringscommissionen skjønner at være forsvarlige og anordningsmæssige. Heraf følger, at der maatte forudgaae Licitationen deels en Opfordring til de beqvarterede Jndvaanere, inden en vis kort Frist at anmelde for Billetteuren, hvad enten de vilde beholde deres Jndqvartering, eller lade den stille til Licitation, og deels en Undersøgelse af bemeldte Commission af Qvarterernes og Staldenes Beskaffenhed. Man besluttede strax at reqvirere Licitation hos Auctionsretten med Tilføiende: at Antallet af Mandskab og Heste, som skal inddrages under Licitationen nærmere vil være at opgive. Fremdeles fremlagdes et efter foregaaende Conference med Jndqvarteringscommissionen forfattet Udkast til Licitationsconditioner, hvilket med enkelte Modificationer blev antaget. - Efterat den af Communalbestyrelsen i sin Tid udkastede Plan til Provstegaardens Ombygning foreløbigen var stillet i Berg, havde Man taget under Overveielse, hvorledes Magazin-Leiligheden for det her garnisonerende Cavallerieregiment kunde forskaffes, saaledes at denne paa den ene Side bliver forsvarlig, og paa den anden Side bliver mindre bekostelig for Communen, end den hidtil har været, og Communalbestyrelsen kom derved til det Resultat, at det vil være rigtigst at søge den fornødne Magazinleilighed tilveiebragt ved offentlig Licitation. Det bemærkes, at der angaaende denne Sag har været corresponderet med det 6te Dragonregiment, og et tidligere forfattet Udkast til Licitationsconditioner været Samme forelagt til Betænkning. Forsaavidt nu Regimentet i Skrivelse af 13 Septbr. d. A. har yttret det Ønske, at det maatte vorde bestemt, at Fouragemagazinernes Beliggenhed skulde være i vedkommende Escadrons Districter, og at ingen Escadron erholdt flere end to Magaziner, da troer Communalbestyrelsen, hvad hiint første Ønske angaaer, ikke at kunne tage Hensyn til Samme, fordi bemeldte Forlangende aldeles ingen Hjemmel har i den bestaaende Jndqvarteringsforordning, til hvis Bestemmelse det kgl. danske Cancellie i et andet lignende Tilfælde har henviist. Man vilde derfor lade Licitationen afholde i Henhold til det fremlagte Udkast til Licitationsconditionerne alene med den Tilføining, at intet Efterbud antages. Heraf følger, at det andet af Regimentet fremførte Forlangende ingen practisk Vigtighed har, da der i Conditionerne endog er taget Hensyn til at indskrænke Magazinernes Antal. Licitationen vilde man lade afholde i Forbindelse med Licitationen af Jndqvarteringen. Den 8 Novbr. Da Chr. Hansen skriftligen havde udmeldt sig af Forskjønnelsescommitteen, blev det vedtaget, i et følgende Møde at tage Sagen nærmere under Forhandling. Det overdroges den fungerende Formand, Sørensen samt S. Hansen og K. Eib, at udarbeide Udkast til Repræsentationens Forestilling angaaende Forfærdigelsen af en ny Sprøite. (See sidste Fælledsmøde.) - Repræsentationens Betænkning var forlangt over en Ansøgning fra en Candidatus pharmacia om Privilegium til at anlægge et nyt Apothek i Odense. Efterat have indhentet Erklæringer fra begge herværende Apothekere, samt fra Stiftsphysicus og Districtslægen, indsendtes disse til Magistraten tilligemed Betænkningen, der gik ud paa, at man for nærværende Tid af flere Hensyn, iblandt hvilke de af Distrietslægen anførte Grunde, ikke finder et tredie ApotheksAnlæggelse her tilraadeligt; hvorimod Repræsentationen ansaae sig beføiet til at udtale sig imod Apothekernes Andragende om Forhøielse af Medicinaltaxten her paa Stedet. Den 13 Novbr. (Fælledssmøde med Magistraten). Efter en med Billetteuren forfattet Beregning med Hensyn til den paatænkte Jndqvarterings-Licitation, blev det nu vedtaget, at der i det Hele bortliciteredes Plads for 1 Corporal, 22 Mand, og 57 Heste. - Efter en af Bygningscommitteen forfattet Fortegnelse vedtoges det ligeledes ved den forestaaende Licitation at opbyde Magazinleilighed til circa 14000 Tdr. Havre, 15,000 Lpd. Ho og 15,000 Lpd. Halm. - J Anledning af det forhen omtalte, til Borgerrepræsentationen rettede Andragende fra Farver Brandt, hvori han besværer sig over, at der er foranstaltet en Opdæmning paa et Vandløb, som fra ArildsTid har ledet Vandet fra Hestemosen til Byens Bæk, besluttede Communalbestyrelsen, efter foregaaende Conference med Brand=, Vand- og Brolægningscommissionen, at svare Hr. Brandt, at den ikke kunde erkjende, at det ommeldte Vandløb var et saadant, som han i sit Andragende havde formeent, og at Bestyrelsen følgelig ikke kunde ansee ham beføiet til at modsætte sig den skeete Foranstaltning.